KUNINGRIIGI TUUL
Tere tulemast taas saatesarja Kuningriigi tuul.
Lehtmajade pühal 2017. a oktoobris
toimus vaimusfääris üleminek uude ajastusse.
Iisraelis peeti lehtmajade püha lõpus ajaloo esimene konverents,
mille korraldasid Iisraeli messiaanlikud juudid
ja kuhu oli kutsutud teisi rahvaid.
Murrangu taga oli nägemus Jumala au naasmisest Jeruusalemma,
mille said 30 aasta eest Vaikse ookeani rahvad.
See on esimene kahest saatest,
kus vaatame lähemalt, milline murrang Iisraelis toimus.
Usume, et Issanda au ilmutatakse või läheb liikvele Jeruusalemmast.
See kasvab nagu valgus hommikul. Päike tõuseb algul tasapisi.
Usume, et Issanda tulemine algab õrnalt nagu päikesetõus.
Tema au ja ligiolu kasvavad päev-haaval.
Tänases saates vaatame, millise teekonna
on Vaikse ookeani rahvad selle nägemusega teinud.
Milo Silata on Vaikse ookeani palvekoordinaator
ja ta on osalenud protsessis algusest peale.
Jeesus ütles jüngritele Õlimäel: "Saate minu tunnistajateks
Jeruusalemmas, Juudas ja Samaarias, ja kogu maailma otsani."
Kreeka keeles räägitakse maailma äärest ainsuses.
Usume, et maailma äär on Vaikses ookeanis.
Usume, et käes on lõpuajad ja Issand naaseb Jeruusalemma.
Ta alustab sealt, kus lõpetas.
2017. a sügisel toimunud konverentsi juured
leiab 30 aasta tagusest Kaug-Idast.
Kõik algas 1984. a esimese palvekonverentsiga,
mille korraldasid Soulis Lõuna-Korea ja suured USA teenistused.
Sellest on nüüd möödas 33 aastat. Usume, et sealt said alguse
mitmed palveliikumised, sh meie väike Okeaania liikumine.
Pidasime palvehetki ja palvetasime nagu teisedki
Jumala kuningriigi, koguduse ja valitsuse eest.
1986. a andis Issand kuulsakssaanud nägemuse
nimega "Süvamere kanuu". Issand näitas visandit liikumisest
maailma äärtest Jeruusalemma ja see oli seotud Tema auga.
Ka Austraalia pastor Geoff Armitage on algusest peale nägemust kandnud.
Nägemuse sai 1986. a Michael Maeliau Saalomoni saartelt.
Nad rääkisid koguduste rajamisest, kui Issand äkitselt nägemuse avas.
Ta nägi suurt uputust orus, mis talle Saalomoni saartelt tuttav oli.
Üleujutus oli võimas ja tugev, kuid vesi oli kristallselge.
Kui ta vaatas vee liikumist, tõsteti ta Vaimus üles
ja ta nägi, kuidas tulv jõudis oru lõpus oleva tammini.
See täits oru ja ületas tammi. Seejärel muutus see uduks,
mis liikus korduvalt üle kõigi Vaikse ookeani alade.
Seejärel naases see Paapua Uus-Guineasse ja muutus taas jõeks.
See oli otsekui kaater ilma paadita.
Seejärel liikus see itta Lõuna- ja Põhja-Ameerika suunas.
Ameerika rannikult liikus üks jõeharu põhjanabale, teine lõunanabale
ja kolmas kulges mööda Ameerika idarannikut.
Seal muutus see suureks tsunamiks, mis liikus läände
üle Lõuna- ja Põhja-Ameerika ühelt nabalt teisele
ning üle kogu Vaikse ookeani Aasiasse ja Pärsia lahele.
Äkitselt selle lõunapoolne haru peatus
ja põhjapoolsed harud jätkasid teed üle Venemaa ja Euroopa Aafrikasse.
Nad jätkasid teed ja ümbritsesid igast küljest Jeruusalemma.
Seejärel tormasid need Jeruusalemma ja muutusid otsekui aatompommiks.
Too Jeruusalemmast tõusev kaunis Jumala au pilv täitis maa.
Sellega kaasnes kirjakoht:
"Maa saab täis Issanda au tundmist - otsekui veed katavad merepõhja."
1990. a algusest alates hakkasid Vaikse ookeani rahvad
kogunema igal aastal ülistama ja palvetama.
Kogunesime igal aastal palvetama ja otsustama,
kus järgmisel korral kohtume.
Peagi märkasime, et teostame toda nägemust.
Käisime mööda Vaikse ookeani alu.
Alustasime Saalomoni saartelt, seejärel olime Paapua Uus-Guineas.
1994 olime Austraalias, seejärel Uus-Meremaal ja Fidžil.
Siis olime Samoas, Tongal, taas Paapuas ja Saalomoni saartel.
2001. a olime Fidžil ja 2002-2003 Vanuatul.
2004. a olime Haitil,
mis on Jeruusalemma vastas teisel pool maakera.
Siis järgnesid Uus-Meremaa, Austraalia ja Paapua Uus-Guinea.
Usume, et liikumine muutus seal jõeks.
Kui see juhtus, tegi Paapua Uus-Guinea peaminister
kohtumise avamisel lepingu Iisraeli Jumalaga ja ütles,
et Iisraeli Jumal on tema riigi Jumal.
2007. a toimus muudki olulist.
2007. a ehk 10 aasta eest ilmutas Issand meile,
et Ta siseneb Jeruusalemma 2017. a lehtmajade püha ajal.
Selleks valmistumine jätkus kooskõlas nägemusega.
2009. a olime Havail ja 2010. a USA läänerannikul.
2013. a olime USA idarannikul. See oli too tsunami.
2014. a olime Malaisias, mis asub Aasias.
2015. a olime Euroopas,
2016. a Aafrikas ja 2017. a Jeruusalemmas.
Nüüd on 2017. a lehtmajade püha
ja oleme siin, et tervitada auhiilgust.
Saalomoni saarte prohvet Michael Maeliau
rõõmustas Jeruusalemma konverentsil murrangu üle.
Olen olnud 10 aastat lapseootel ja lapse sünd rõõmustab mind!
Kui jüngrid küsisid Jeesuselt Iisraeli kuningriigi taastamise kohta,
rääkis Jeesus vastuseks maailma äärtest.
Pole juhus, et nägemus Jumala au naasmisest Jeruusalemma
saadi just Saalomoni saartel.
Saalomoni saared oli viimane koht maailma serval,
kuhu evangeelium saabus,
ja kohe seejärel algas Iisraeli kuningriigi taastamine.
Evangeelium saabus viimasena Saalomoni saartele 1894. a.
Kohe pärast seda tekkis sionistlik liikumine
ja alguse sai Iisraeli riik nagu seda täna tunneme.
Oleme seda imet juba näinud. Seal polnud mingit kuningriiki,
mida oleks saanud taastada, kuid Jumal on andnud maa.
Meie töö algas Saalomoni saartelt.
Sealt pärineb meie tähtsaim prohvet Michael Maeliau.
See on loogiline. Liikumine pidi algama maailma äärest
ja tulema tagasi Samaariasse, Juudasse ja Jeruusalemma.
Oleme üks "Tagasi Jeruusalemma" liikumisi maailmas.
Esimesel poolajal viidi evangeelium maailma äärde
ja nüüd käival teisel poolajal
naaseb see maailma äärtest tagasi Jeruusalemma.
Samaaegselt Vaikse ookeani maade eestpalvetajatega
viibis Iisraelis ka teisi teise poolaja meeskondi.
Üks neist oli Singapuri pastori George Annadorai juhitud rühm,
kus oli üle 100 eestpalvetaja,
mis realiseeris sõna otseses mõttes naasmisreisi Samaarias.
Kui loeme Kaug-Idas Apostlite tegude 1:8, usume,
et kuna evangeelium levib Jeesuse sõnul Jeruusalemmast
Juudasse, Samaariasse ja maailma äärteni, teeb see täiusliku ringi
ja naaseb maa äärtest Samaariasse, Juudasse ja Jeruusalemma.
Seepärast on meil siin Samaarias üks missioon täita.
Kaug-Idast saabunud pered on tulnud siia läbimurret palvetama,
et rauduksed avaneksid ja evangeelium võiks sisse tungida.
Kaug-Ida ja Vaikse ookeani rahvad
kannavad individuaalselt ja ühiselt Jumala kutse teise poolaega.
See rõõmustas George Annadoraid, kuid üks asi siiski vaevas teda.
Mind kummitas see: "Kas Jumal võib unustada Lääne
ning kõik eurooplaste ja ameeriklaste head teod?"
Jeesuse vastus oli tõeliselt rahuldav ja rahustav.
Pärast seda olen vaadanud Euroopat täiesti teise pilguga.
Ütlen oma Hiina sõpradele, et me mitte üksnes ei naase Jeruusalemma,
vaid läheme sealt edasi. Tähtis on naasta Jeruusalemma,
kuid liigume sealt edasi Läände ja Lääs on taas vastuvõtlik.
See on teistsugune Lääs ja põlvkond, kuid see võtab Jumala vastu.
Läänemaad on toonud evangeeliumi meile,
nii et nüüd on meil kohus see neile tagasi viia.
Kuid enne seda peame selle Iisraeli tooma
ja koos Iisraeliga viime selle Läände, kust see liikvele läks.
Sellel lool on õnnelik lõpp,
kus paljud Läänes pöörduvad taas Issanda poole.
Paljude eestpalvetajate palved,
kes Euroopas ja USAs ärkamist ja reformatsiooni paluvad,
saavad vastuse.
Uus-Kaledooniast, Saalomoni saartelt
ja Vanuatult Iisraeli saabunud Vaikse ookeani rahvas
viis lehtmajade pühal lõpule
Saalomoni saartel saadud nägemusega seotud ülesande,
mida nad olid üle 25 aasta ette valmistanud.
Vaikse ookeani palvetajad on Issanda ees palju uurinud,
millega Jumala au puhul tegu on.
Meil on olnud eesõigus saada neid ilmutusi juba 33 aastat.
Aastate jooksul oleme saanud üha uusi nägemusi ja ilmutusi.
2007. a ehk kümne aasta eest saime ilmutuse sellest,
et Issand Jeesus on nüüd Isa auna maailmas.
Mitte füüsiliselt, vaid vaimses sfääris. Kõik on hästi, kui räägime vaid aust.
Aga kui ütleme, et Jeesus ilmneb siin auhiilgusena, on kohe probleemid,
kuna kogudus ei oota Tema tulekut enne ajastute lõppu
kõigile nähtavas ülesvõtmises au ja väega.
Usume muidugi ka seda,
aga kuidas võime muidu selgitada praeguse au ilmumist?
Oleme uurinud Pühakirja, et seda asja mõista.
See on seotud ka Jesaja 60. peatükiga.
"Tõuse, paista, sest su valgus tuleb
ja Issanda auhiilgus koidab su kohal." Usume, et see viitab meie liikumisele.
See on alles algus. Issand tõuseb, nagu Ta prohvet Jesajale lubas.
Kord tõuseb Ta Iisraeli kohale nagu päike
ja tõmbab rahvad enda ligi. Kogu Jesaja 60. peatükk räägib,
et rahvaste kuningad näevad Iisraeli au ja toovad kingitusi.
Usume, et see on selle aja algus,
kus Issand tõuseb päikese kombel Iisraeli kohale.
Sama räägib ka Malakia 4. peatükk.
"Aga teile, kes te mu nime kardate, tõuseb õiguse päike
ja paranemine tema tiibade all."
Hoosea 6:3 - "Tema tulek on kindel nagu koit;
tema tuleb meile nagu vihm, otsekui kevadine vihm, mis kastab maad!"
See tulemine pole dramaatiline nagu aegade lõpus,
kui Ta tuleb väes ja aus koos inglite ja pühadega.
See tundub sama loomulik kui see, et päike tõuseb iga päev.
See on parim viis mõista ilmutust praeguse aja au kohta,
kuna too ilmutus on seni progressiivselt edasi läinud.
Me ei väida, et teame kõike. Me pole mingid teoloogid.
Püüame lihtsalt ausalt mõista, mida Jumal hetkel maailmas teeb.
Usume tõesti, et Issand Jeesus on tulemas Isa kirkusena,
et ilmuda Jeruusalemmas. Sellest saavad alguse sündmused,
mis viivad Issanda päeva ja tee valmistamiseni Issandale.
Et Jumala tundmine võiks levida kogu maailma,
peavad esmalt avanema Iisraeli silmad Teda nägema.
Kogu Iisrael peab saama päästetud ja kate tema näolt peab kaduma.
Iisrael peab vastu võtma Messia ja au peab hingama Iisraeli kohal.
Kui Iisrael põlgas ära evangeeliumi, levis see kogu maailma.
"Mis on siis nende vastuvõtmine muud kui surnuist ellutõusmine?"
Nüüd on aeg, mil Issanda au naaseb Iisraeli ja Iisrael näeb Teda.
Kui nende silmad avanevad,
käivitub lõpuaegade turbolaeng ja avanevad kõikide silmad.
Siis näeme ajaloo suurimat lõikust Jumala kuningriiki,
sest Issanda au tundmine täidab maa otsekui veed katavad merepõhja.
Muutuse kogusuurust
kirjeldab nägemus kolmest Jumala invasioonist planeedile Maa.
Esimene invasioon oli Jeesuse sünd Petlemmas.
Teine invasioon oli Püha Vaimu väljavalamine nelipühal.
Kolmas invasioon on see, kui Isa au
ilmneb tänavu Jeruusalemmas lehtmajade pühal.
Kõigile ei meeldi, kui räägime invasioonist.
See meenutab sõjakaid pilte Normandia dessandist.
Esimest korda tungis Jumal maailma lihtsalt poisslapse sünni kaudu.
Teistkordset sissetungi ehk Vaimu väljavalamist
koges vaid 120 inimest.
Me ei tea, mida Ta teeb nüüd, kuid ootame midagi vastavat.
Pika ettevalmistuse ajal
on Jeesusel olnud vägevaid kohtumisi Vaikse ookeani palvetajatega.
Saalomoni saartelt lähtus suur ilmutus liikumise tähtsaima prohveti kaudu.
Issand Jeesus ilmus talle Issanda vägede kaptenina
täpselt nagu Joosuale Joosua raamatus.
Ta ilmus sellele prohvetile Saalomoni saartel 2003. a.
Sellest peale kuni tänaseni, 14 aastat,
on Ta ilmunud meile vaimusfääris neljal kujul -
kuningate Kuninga ja isandate Issandana,
pruuti ootava Peigmehena, Issanda vähulkade ülemjuhina
ja maailma õiglase kohtumõistjana. Mitte füüsiliselt, vaid vaimselt.
Üllatuslikult on selles Vaikse ookeani rahvaste
Jumala au poole liikuvas protsessis osalenud ka suur hulk soomlasi.
Mingil teadmata põhjusel on Soome olnud algusest peale meiega.
Me ei tea siiani, miks.
Miskipärast ilmuvad soomlased pidevalt Vaikse ookeani regiooni.
Imestasime, mida nad seal teevad.
Kuna nad on olnud meiega, tunnevad nad meid ja meie viise,
meie armastust ja meie saladusi. Nad teavad ehk liigagi palju.
Usun, et Soomest läheb liikvele midagi erilist.
Päästeevangeeliumi osas on meie isaks Iisrael.
Jumala auhiilguse osas on meie isaks Vaikse ookeani rahvad.
Meil pole sõnu, et kirjeldada meie tänu oma isadele.
Jeesus Kristus, au Kuningas,
meie Peigmees,
anname Sulle ennast ja oma kontinendi
elavaks, pühaks ja Jumalale meelepäraseks ohvriks.
See on meie vaimne jumalateenistus.
Ja palume, et me Sinu pruudina
armuksime Sinusse hullumeelselt,
ja nähes sinu ohvrit, mõistaksime,
et ükski hind pole liiga suur,
nii et Sina saaksid kogu au.
Jumal räägib meile läbi piltide.
Tema tulek sarnaneb päikesele. Päiksetõusu ajal on jahedam,
kuid selle tõusu vältel valgus ja soojus kasvavad.
Keskpäevaks läheb väga kuumaks.
Soojuse ja valguse hulk kasvavad.
Usume, et Issanda ligiolu ja au
hakkavad lähiaastail kasvama ja tugevnema.
Teine pilt oli popkorni valmistamine.
Popkorn pannakse õliga potti ja aetakse kuumaks.
Kui kuumus kasvab, kuuleb maisiterade plaksumist.
Tänavu on alles algus,
aga Ta tuleb kuumutama maailma oma ligiolu ja auga
ning kuuleme kõikjal plaksumist.
Issanda ligiolu kasvab nagu päikese kuumus päeva jooksul.
Keskpäeva kuumimal hetkel kuuleme viimase asjana
surnud usklike luude plaksumist ja haudadest väljumist.
Ta rääkis meile lihtsas keeles, et võiksime Teda mõista.
Kui olime kahe aasta eest Soomes, rääkis Ta meile saunast
ja saunatamise põhimõttest.
Et saunast maksimaalselt kasu saada, tuleb riided seljast võtta.
Viska seljast maailma asjad,
tule alasti Issanda ligiolusse ning lase Issanda aul end kuumutada
ja kõik ebapuhtus välja kupatada.
Jumala tuli tekitab kuumust, ja Jumala Sõna vesi tekitab auru.
Jumala Sõna ja Vaimu, tule ja au kombinatsioon
tuleb meid kuumutama. Maailmast saab otsekui suur saun!
Järgmisel korral vaatame edasi,
kuidas maailmaajaloos uue etapi alustanud konverents
Iisraelis teoks sai.
Palvetame koos.
Aitäh Isa, Sinu au naasmise eest Jeruusalemma.
Aitäh selle eest,
et Jeruusalemmas toimuv kordub ka rahvaste seas!
Aitäh, Isa, selle imelise, uue au ajastu eest!
Sinu Poja Jeesuse nimel, aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri